Publication: Magyar Közlöny
Issue: MK-2010-63 (Year: 2010, Number: 63)
Era: contemporary
Section: „17. számú melléklet a 32/2005. (X. 21.) PM rendelethez
Paragraph Index: 912

„17. számú melléklet a 32/2005. (X. 21.) PM rendelethez Pókerverseny nyeremény kifizetési utalvány kitöltése és kezelése A bizonylat nyomdai úton elõre sorszámozott, 50 lapos hárompéldányos tömb. A kártyateremben egyidejûleg csak egy tömb lehet használatban, utolsó lapjának felhasználása után kezdhetõ új tömb. A kihagyott, fel nem használt lapokat áthúzással érvényteleníteni kell. A bizonylatot a játékvezetõ tölti ki. A „Kártyaterem neve” és „Kártyaterem címe” rovat kitöltése történhet a kártyaterem bélyegzõjével is. A játékos versenyen elért helyezését és a nevét olvashatóan (nyomtatott betûvel) kell kitölteni. Játéknap: a kártyaterem nyitásától a zárásig terjedõ, a naptári naptól eltérõen meghatározott idõszak. Az „idõpont” rovatban a nyeremény kifizetésének idõpontját óra és perc pontossággal kell feltüntetni. Az „asztalszám” annak az asztalnak a száma, ahol a játékos a nyereményjogosultságot szerezte. Az „összesítõ bizonylat sorszáma”-hoz a játéknaphoz tartozó „Napi eredményösszesítõ bizonylat” sorszámát kell beírni. Az utalványt a játékvezetõ és a játékos írja alá. Az utalvány elsõ példánya a játékosé, a második példány az asztalban lévõ jutaléktartó dobozba kerül, a harmadik példány a tömbben marad. A játékos az utalvány alapján a pénztárban kapja meg a nyereményét.”

Source: https://magyarkozlony.hu/hivatalos-lapok/24ea571c172e100e87f76bbeb520fb4ca02e267d/dokumentumok/96efc4351dddad074e49aaccf57efea978a17bc1/letoltes